অনুভৱ মহান্তি

**অনুভৱ মহান্তি** (ওড়িয়া: ଅନୁଭବ ମହାନ୍ତି) (জন্ম: ২০ জানুৱাৰী ১৯৭৭) ওড়িশাত বাস কৰা এজন ওড়িয়া চলচ্চিত্ৰৰ অভিনেতা, লোকসভাৰ সদস্য আৰু প্ৰাক্তন ৰাজ্যসভাৰ সদস্য। অনুভৱ মহান্তি ওড়িয়া চলচ্চিত্ৰ জগতৰ সৰ্ববৃহৎ ছুপাৰষ্টাৰ। বিশেষকৈ ওড়িশাত মহন্তৰ এক উল্লেখযোগ্য অনুৰাগী অনুসৰণকাৰী আছে। অনুভৱ মহান্তিয়ে প্ৰথমে এলবাম ভিডিঅ'ৰ যোগেদি নিজৰ কেৰিয়াৰ আৰম্ভ কৰিছিল, তাৰ পিছত প্ৰথমে ব্ৰজৰাজ মুভি বেনাৰত চলচ্চিত্ৰত কাম কৰাৰ সুযোগ লাভ কৰিছিল, যাৰ নাম আছিল আই লাভ ইউ। এই ছবিখনে ওডিয়া চলচ্চিত্ৰ জগতত ইতিহাসৰ সৃষ্টি কৰিছিল। ২০০৪ চনত *আই লাভ ইউ* ছবিৰ জৰিয়তে তেওঁ ওড়িয়া চলচ্চিত্ৰৰ অভিনেতা হিচাপে নিজৰ কেৰিয়াৰ আৰম্ভ কৰে। তদুপৰি তেওঁ *সাথী আমাৰ* নামৰ চলচ্চিত্ৰৰ মাধ্যমেৰে বাংলা চলচ্চিত্ৰতো অভিনয় জীৱন আৰম্ভ কৰে। ওড়িয়া চলচ্চিত্ৰৰ ভিতৰত অৰ্জুন, সথিৰে, প্ৰেমী নম্বৰ ৱান, কালি শংকৰ, ছতি চিড়ি দেলে তু, নেই যা ৰে মেঘ মতে, সুনা চড়েই মো ৰূপ চড়েই, আকাশে কি ৰং লগিলা, অভিমন্যু, বালুংগা টোকা, ছামথিং ছামথিং, অগস্ত্য, অভয় আদি উল্লেখযোগ্য। ২০২৪ চনত তেওঁ *কৰ্মা* চলচ্চিত্ৰৰ জৰিয়তে পূৰ্বৰ সকলো ৰেকৰ্ড ভংগ কৰি নতুন অভিলেখ গঢ়িবলৈ সক্ষম হয়। চলচ্চিত্ৰ জীৱনৰ বাহিৰেও ২০১৯ চনৰ ভাৰতীয় সাধাৰণ নিৰ্বাচনত কেন্দ্ৰপড়া লোকসভা সমষ্টিৰ পৰা নিকটতম প্ৰতিদ্বন্দ্বী বৈজয়ন্ত পাণ্ডাৰ হাতত পৰাস্ত হৈ লোকসভাৰ সদস্য হিচাপে নিৰ্বাচিত হৈছিল। 

## চলচ্চিত্ৰ জীৱন
অনুভ মহান্তিয়ে প্ৰথমে ওডিয়া মিউজিক ভিডিঅ'ত অভিনয় কৰি নিজৰ কেৰিয়াৰ আৰম্ভ কৰিছিল আৰু তাৰ পিছত ২০০৪ চনত নম্ৰতা থাপাৰ সৈতে *আই লাভ ইউ* ছবিত অভিনয় কৰি ওডিয়া চলচ্চিত্ৰত নিজৰ কেৰিয়াৰ আৰম্ভ কৰে। ২০০৪ চনত আই লাভ ইউ  ৰ জৰিয়তে অভিনেতা হিচাপে নিজৰ কেৰিয়াৰ আৰম্ভ কৰা অনুভৱে এতিয়ালৈকে ৩৩খনতকৈও অধিক ওডিয়া আৰু বাংলা ছবিত অভিনয় কৰিছে। 

২০০৪ চনত তেওঁৰ আন দুখন চলচ্চিত্ৰ *সাথিৰে* আৰু "বৰ্ষা মাই ডাৰ্লিং" মুক্তি লাভ কৰিছিল। ইয়াৰ পিছত তেওঁৰ কেইবাখনো ছবি, যেনে - নেই যা ৰে মেঘ মোতে (২০০৮), সুনা চড়েই মো ৰূপ চড়েই (২০০৯), আকাশে কি ৰংগ লগিলা (২০০৯), অভিমন্যু (২০০৯), আম' ভিতৰে কিছি অছি (২০১০), দিৱানা (২০১০), কিয়ে সে ডাকুছি কৌঠি মোতে (২০১১), বালুংগা টোকা (২০১১), ছামথিং ছামথিং (২০১২), মেট্ৰিক ফেইল (২০১২), এচিপি ৰণবীৰ (২০১২), মো দুনিয়া তু হি তু (২০১৩), হাত ধৰি চালুথা (২০১৩), কেহি জেন ভল লাগেৰে (২০১৩), ছামথিং ছামথিং ২ ( ২০১৪), গপ হেলে বি সত (২০১৫), অগস্ত্য (২০১৬), অভয় (২০১৭), কাবুলা বাৰাবুলা (২০১৭), প্ৰেম কুমাৰ: ছেলাৰ্চ অৱ দ্য ইয়েৰ (২০১৮) ব্যৱসায়িকভাৱে সফল হৈছিল। এতিয়া - অনুভৱ মহান্তিয়ে বহুতো টেগ লাইন পাইছে, যেনে, ওড়িয়া ফিল্মছৰ বাদশ্বাহ, ছুপাৰষ্টাৰ অনুভৱ মহান্তি, ভাইজান অৱ ওড়িশা, মেগাষ্টাৰ অনুভৱ মহান্তি। বহু বছৰ কাম কৰাৰ পিছত অনুভৱ মহান্তিয়ে বহুতো বঁটা লাভ কৰিছে। ২০১২ চনত *বালুংগা টোকা*ৰ সফলতাৰ পিছত তেওঁ বিষ্ণুপ্ৰিয়া আৰ্টছ এণ্ড গ্ৰাফিক্স নামেৰে নিজাকৈ প্ৰডাকচন হাউচ সৃষ্টি কৰে। ২০১২ চনৰ আটাইতকৈ হিট ছবিখন আছিল *ছামথিং ছমথিং*। অনুভৱে বাংলা চলচ্চিত্ৰ জগতত আত্মপ্ৰকাশ কৰিছিল *সাথী আমাৰ* চিনেমাখনেৰে ৰচনা বেনাৰ্জীৰ সৈতে বিশেষভাৱে অভিনয় কৰি। ২০১৯ চনত অনুভৱ মহান্তিয়ে তেওঁৰ আটাইতকৈ দামী ওডিয়া ছবি বিজু বাবু প্ৰযোজিত *নীল মাধৱ পণ্ডা* চলচ্চিত্ৰত অভিনয় কৰে, যিখন ছবিয়ে কিছু ৰাজনৈতিক বিতৰ্কৰ বাবে বক্স অফিচত আশা কৰা ধৰণে ভাল কাম কৰিব নোৱাৰিলে। ৪ বছৰীয়া এটা দীঘলীয়া ব্যৱধানৰ পিছত অনুভৱ মহান্তিয়ে চিনেমাৰ জগতলৈ ঘূৰি আহি *লাভ ইন লণ্ডন* নামৰ এখন ছবি নিৰ্মাণ কৰে। ছবিখন বিপুল হিট হৈ পৰিল। তাৰ পিছত ২০২৪ চনৰ ৰাজা মহোৎসৱৰ সময়ত অনুভৱ মহন্তই বেলেগ কাহিনী আৰু চৰিত্ৰৰ কুহুদিত এখন চিনেমা কৰিছিল যিখন ছবিয়ে ৰাইজে ভাল সমাদৰ লাভ কৰিছিল। শেহতীয়াকৈ অনুভৱ মহান্তিক দেখা গৈছিল ২০২৪ চনৰ দশহেৰাৰ দিনা মুক্তি লাভ কৰা *কৰ্মা* ছবিখনত, যিয়ে পূৰ্বৰ সকলো অভিলেখ ভংগ কৰি এক নতুন অভিলেখ গঢ়ি তুলিছিল। এতিয়া অনুভৱ মহান্তিৰ আগন্তুক ছবি আৰু ওড়িয়া চলচ্চিত্ৰ জগতৰ আটাইতকৈ প্ৰত্যাশিত চিনেমা *ৰাৱন*ৰ বাবে সকলোৱে উৎসাহিত হৈ পৰিছে। 

## ৰাজনৈতিক কেৰিয়াৰ
২০১৩ চনৰ ২৭ এপ্ৰিলত তেওঁ আঞ্চলিক ৰাজনৈতিক দল বিজেডিত যোগদান কৰে। ২০১৪ চনৰ জুন মাহত তেওঁ ৰাজ্যসভাৰ আটাইতকৈ কম বয়সীয়া সংসদ সদস্য হিচাপে বিনা প্ৰতিদ্বন্দ্বিতাৰে ৰাজ্যসভালৈ নিৰ্বাচিত হয়। ২০১৯ চনৰ ২৩ মে'ত পূৰ্বতে নিৰ্বাচিত বৈজয়ন্ত পণ্ডাক পৰাস্ত কৰি কেন্দ্ৰপাৰা (লোকসভা সমষ্টি)ৰ পৰা সংসদ সদস্য হিচাপে নিৰ্বাচিত হয়।

## চলচ্চিত্ৰ

## বঁটা আৰু মনোনয়ন

### অন্যান্য বঁটা, মনোনয়ন, আৰু স্বীকৃতি
*২০০৪–০৫: ৰাজীৱ গান্ধী প্ৰতিভা সন্মান

## বৈবাহিক জীৱন
অনুভৱে ২০১৪ চনৰ ৮ ফেব্ৰুৱাৰীত অভিনেত্ৰী বৰষা প্ৰিয়াদৰ্শনীৰ সৈতে বিবাহপাশত আবদ্ধ হয়, অৱশ্যে ২০২০ চনত বছৰাই অনুভৱৰ বিৰুদ্ধে হাৰাশাস্তিৰ অভিযোগ উত্থাপন কৰি ঘৰুৱা হিংসাৰ গোচৰ ৰুজু কৰাত তেওঁলোকৰ বৈবাহিক জীৱন যথেষ্ট প্ৰত্যাহ্বানৰ সন্মুখীন হয়। ইয়াৰ উত্তৰত অনুভৱে ২০২০ চনৰ জুলাই মাহত বিবাহ বিচ্ছেদৰ বাবে আবেদন জনায়, যাৰ ফলত এক অতি প্ৰচাৰিত আইনী যুদ্ধৰ সৃষ্টি হয়। এই দম্পতীহালৰ বিবাদৰ বিষয়ে সংবাদ মাধ্যমত বহুলভাৱে প্ৰকাশ পাইছে, ইয়াৰ ভিতৰত আদালতৰ নিৰ্দেশেও ইজনে সিজনৰ বিষয়ে ৰাজহুৱাভাৱে মন্তব্য কৰাত বাধা আৰোপ কৰিছে। 

ওড়িশা উচ্চ ন্যায়ালয়ে তেওঁৰ পক্ষত ৰায় দি তেওঁক বিবাহ বিচ্ছেদৰ ডিক্ৰী প্ৰদান কৰে আৰু পত্নীৰ আচৰণৰ বাবে, তেওঁৰ স্থায়ী জীৱিকাৰ ধন অস্বীকাৰ কৰে।

## বাহ্যিক সংযোগ

* 
*AnubhavMohanty 
* Anubhav Mohanty at Ollywood Maza
* Anubhav Mohanty, one of the most successful actor in East India
*Anubhav Mohanty Biography In Odia 

## তথ্যসূত্ৰ
শ্ৰেণী: ভাৰতীয় অভিনেতা
শ্ৰেণী:ওড়িয়া চলচ্চিত্ৰৰ অভিনেতা